Diari Oficial de la Generalitat Valenciana


Sumari del DOGV 4837, del 08-09-2004 (2004/9077)

DECRET 158/2004, de 3 de setembre, del Consell de la Generalitat, pel qual es determina el calendari laboral d'aplicació en l'àmbit territorial de la Comunitat Valenciana per a l'any 2005.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4837

Data del DOGV
:   08-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9077


Data del document
:   03-09-2004

Organisme emissor
:   Conselleria d'Economia, Hisenda i Ocupació

Tipus de document
:   Decret

Correcció d'errades

 Descriptors 

:   * dia festiu
    * vacances retribuïdes
    * jornada de treball
    * legislació

DECRET 158/2004, de 3 de setembre, del Consell de la Generalitat, pel qual es determina el calendari laboral d'aplicació en l'àmbit territorial de la Comunitat Valenciana per a l'any 2005. [2004/9077]
  
El Reial Decret Legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors, va determinar en la disposició transitòria cinquena, la vigència fins al 12 de juny de 1995, de les normes sobre jornada i descansos contingudes en el Reial Decret 2001/1983, sense perjudici de la seua adequació pel govern, prèvia consulta a les organitzacions empresarials i sindicals afectades, a les previsions contingudes en els articles 34 a 38 del mencionat text legal.
  
Al dit efecte, el Reial Decret 1561/1995, de 21 de setembre, sobre jornades especials de treball (BOE de 26 de setembre de 1995) en la disposició derogatòria única, establix la derogació expressa del Reial Decret 2001/1983, de 28 de juliol (modificat per RD 1346/1989, de 3 de novembre), sobre regulació de la jornada de treball, jornades especials i descansos, si bé exceptuant-se'n el que disposen els articles 45, 46 i 47 en matèria de festes laborals, per les quals estes continuen sent el referent reglamentari d'aplicació del text refós de la Llei de l'Estatut dels Treballadors.
  
L'article 37.2 del text refós de la Llei de l'Estatut dels Treballadors faculta les comunitats autònomes, dins del límit anual de catorze dies festius establit en el citat precepte, dels quals dos són locals, per a substituir per festes que per tradició els siguen pròpies, les d'àmbit nacional que es determinen reglamentàriament i les que es traslladen a dilluns per coincidir en diumenge, i poden també fer ús de la facultat de traslladar a dilluns les festes que tinguen lloc entre setmana i afegir una festa més amb caràcter de recuperable, a les catorze determinades, quan no es puguera establir una de les festes tradicionals per no coincidir en diumenge un nombre suficient de festes nacionals.
  
L'article 45 del Reial Decret 2001/1983 regula, de conformitat amb l'article 37.2 de l'Estatut dels Treballadors, la determinació de les festes d'àmbit nacional que s'inclouran en el calendari laboral de cada any com a dies inhàbils a efectes laborals, retribuïts i no recuperables, i establix la facultat de les comunitats autònomes, de substituir les festes assenyalades en l'apartat d) del precepte assenyalat en segon lloc, per altres que per tradició els siguen pròpies.
  
En virtut del que disposen les disposicions invocades, s'establixen com a festes pròpies de la Comunitat Valenciana pel seu caràcter tradicional, el dia 28 de març, Dilluns de Pasqua, i el 24 de març, Dijous Sant, per ser el dia 9 d'octubre, Dia de la Comunitat Valenciana, diumenge, a més del dia 19 de març, dia de Sant Josep, patró de València, tot això en virtut del que disposa l'article 37.2 de l'Estatut dels Treballadors, quan parla de la facultat de les festes que es traslladen a dilluns, així com els acords amb la Santa Seu.
  
Per això es proposa utilitzar el trasllat del descans del diumenge dia 25 de desembre (Nadal) al dilluns 26 (segon dia de Nadal) i aprofitar este descans amb la proposta del 28 de març (Dilluns de Pasqua), en ser diumenge el dia 9 d'octubre (Dia de la Comunitat Valenciana).
  
D'acord amb el que disposa l'article 37.2 de l'Estatut dels Treballadors, el govern podrà traslladar a dilluns totes les festes d'àmbit nacional que tinguen lloc entre setmana, i, en tot cas, serà objecte de trasllat al dilluns immediatament posterior el descans laboral corresponent a les festes que coincidisquen en diumenge, per això s'ha d'entendre que els descans laboral del dia 1 de maig es gaudirà el dilluns immediatament posterior (2 de maig).
  
Es fa possible el gaudi de les dotze festes laborals en l'àmbit de la Comunitat Valenciana, a més en relació amb la determinació de les dues festes laborals de caràcter local, es tindrà en compte el que disposa l'article 46 del Reial Decret 2001/1983, de 28 de juliol, dins del més ampli respecte als valors que es desprenen de la nostra tradició cultural.
  
Sobre el calendari laboral que recull el present decret han sigut consultades les organitzacions sindicals i empresarials més representatives a la Comunitat Valenciana.
  
En virtut d'això, a proposta del conseller d'Economia, Hisenda i Ocupació, i amb la deliberació prèvia del Consell de la Generalitat, en la reunió del dia 3 de setembre de 2004,
  
DECRETE
  
Article únic
  
D'acord amb el que disposen els articles 37.2 del text refós de la Llei de l'Estatut dels Treballadors (Reial Decret Legislatiu 1/1995, de 24 de març), i 45 del Reial Decret 2001/1983, de 28 de juliol, (modificat per RD 1346/1989, de 3 de novembre), declarat vigent en la disposició derogatòria única del Reial Decret 1561/1995 de 21 de setembre, sobre jornades especials de treball, es declaren dins de l'àmbit territorial de la Comunitat Valenciana, dies inhàbils a efectes laborals retribuïts i no recuperables, els coincidents amb les dates que a continuació es detallen:
  
1 de gener Cap d'Any
  
6 de gener Epifania del Senyor
  
19 de març Sant Josep
  
24 de març Dijous Sant
  
25 de març Divendres Sant
  
28 de març Dilluns de Pasqua
  
1 de maig Festa del Treball
  
15 d'agost Assumpció de la Mare de Déu
  
12 d'octubre Dia de la Hispanitat
  
1 de novembre Tots Sants
  
6 de desembre Dia de la Constitució
  
8 de desembre Immaculada Concepció
  
València, 3 de setembre de 2004.
  
El president de la Generalitat,
  
FRANCISCO CAMPS ORTIZ
  
El conseller d'Economia, Hisenda i Ocupació,